53. fundur 17. desember 2019 kl. 14:00 - 17:00 í stjórnsýsluhúsi Norðurþings Nefndarmenn Silja Jóhannesdóttirformaður Heiðar Hrafn Halldórssonaðalmaður Hjálmar Bogi Hafliðasonaðalmaður Kristján Friðrik Sigurðssonáheyrnarfulltrúi Kristinn Jóhann Lundvaraformaður Guðmundur Halldór Halldórssonaðalmaður Þórir Örn Gunnarssonhafnarstjóri Jónas Hreiðar Einarssonstarfsmaður í stjórnsýslu Fundargerð ritaði : Hermína Hreiðarsdóttirþjónustu - og skjalafulltrúi Þórir Örn Gunnarsson hafnastjóri sat fundinn undir liðum 1 - 2 . Gaukur Hjartarson skipulags - og byggingarfulltrúi sat fundinn undir liðum 3 - 10 . Jónas Einarsson verkefnastjóri á framkvæmdasviði sat fundinn undir liðum 12 - 21. 1 . Hafnasamband Íslands - Fundargerðir 2019 Skipulags - og framkvæmdaráð samþykkir að færa fjármuni af verkefni við Bökugarð yfir í kaup og uppsetningu á myndavélabúnaði fyrir höfnina á Raufarhöfn . Einnig samþykkir ráðið að setja 4,8 milljón í kaup á led ljósum fyrir hafnirnar á Raufarhöfn og Húsavík og mun sá peningur færast af verkefnum við Bökugarð . Að lokum samþykkir ráðið að setja 1 og hálfa milljón í uppbyggingu verkstæðis fyrir höfnina í nýrri hafnaraðstöðu . Þeir fjármunir koma frá ýmsum verkefnum hafnarinnar þar sem fjármunir hafa ekki verið nýttir árið 2019 . 3 . Breyting á aðalskipulagi vegna hjúkrunarheimilis Nú er lokið kynningu skipulagslýsingar vegna breytingar aðalskipulags í Auðbrekku . Heilbrigðiseftirlit Norðurlands eystra , Veðurstofa Íslands , Umhverfisstofnun , Vegagerðin og Náttúrurverndarnefnd Þingeyinga telja ekki tilefni til athugasemda . Skipulagsstofnun telur skipulagslýsinguna veita góða mynd af viðfangsefnum breytingarinnar en minnir á að tryggja þarf gott samráð við íbúa á nærliggjandi svæðum við gerð skipulagstillögunnar . Minjastofnun telur að skrá þurfi fornleifar á skipulagssvæðinu til samræmis við staðla Minjastofnunar . Skipulags - og framkvæmdaráð þakkar fram komnar ábendingar . Ráðið felur skipulags - og byggingarfulltrúa að láta vinna fornleifaskráningu fyrir byggingarreitinn og tillögu að aðalskipulagsbreytingu þar sem tekið er tillit til þeirra sjónarmiða sem fram koma í ábendingum . 4 . Breyting á aðalskipulagi vegna fiskeldis á Kópaskeri Með bréfi dags. 2. desember 2019 tilkynnti Skipulagsstofnun að hún telji fyrirhugaða vatnstöku vegna fiskeldisins heyra undir lið 10.24 í 1. viðauka laga um um mat á umhverfisáhrifum og sé því matsskyld . Því þurfi umfjöllun um borun fyrir vatnstöku að taka mið af því . Skv. fyrirliggjandi hugmyndum framkvæmdaaðila er fyrirhuguð vatnstaka um 150 l / sek og heyrir því ekki undir fyrrgreindan lið 10.24 í 1. viðauka laga um mat á umhverfisáhrifum . Skipulags - og byggingarfulltrúi kynnti tillögu að endurbótum áður samþykktrar skipulagstillögu þar sem gerð er grein fyrir fyrirhugaðri vatnstöku . Skipulags - og framkvæmdaráð felur skipulags - og byggingarfulltrúa að kynna skipulagstillöguna með áorðnum lagfæringum . 5 . Deiliskipulag um fiskeldi á Röndinni Kópaskeri Skipulags - og byggingarfulltrúi kynnti lítilsháttar lagfæringu á áður samþykktri deiliskipulagstillögu þar sem nánar er skilgreind fyrirhuguð vatnstaka vegna fiskeldis á Röndinni . Skipulags - og framkvæmdaráð felur skipulags - og byggingarfulltrúa að kynna deiliskipulagstillöguna með þeirri lagfæringu sem kynnt var . 6 . Eigendur Auðbrekku 14 óska eftir lóðarleigusamningi í samræmi við gildandi deiliskipulag Ágúst Sigurður Óskarsson og Júdit Alma Hjálmarsdóttir óska eftir að gefinn verði út lóðarleigusamningur fyrir Auðbrekku 14 , Háteig , til samræmis við gildandi deiliskipulag . Skipulags - og framkvæmdaráð leggur til við sveitarstjórn að gefinn verði út lóðarleigusamningur fyrir Háteig í samræmi við gildandi deiliskipulag frá desember 1992 . 7 . Marínó Pétur Eggertsson óskar eftir byggingarleyfi fyrir geymslu við Bakkagötu 4 á Kópaskeri Óskað er eftir byggingarleyfi fyrir 28,8 m² geymslu við Bakkagötu 4 á Kópaskeri . Til vara er sótt um stöðuleyfi fyrir viðkomandi mannvirki . Fyrir liggur teikning af húsinu sem unnin er af Marínó Eggertssyni . Skipulags - og framkvæmdaráð samþykkir stöðuleyfi til eins árs í senn fyrir aðstöðunni , enda liggi fyrir samþykki annarra lóðarhafa og að útlit verði í samræmi við byggingarlýsingu sem kemur fram í umsókn . 8 . Athugun á virkjun vinds á Hólaheiði í Norðurþingi Quadran Development Iceland ehf. óskar stöðuleyfis fyrir mastur til veðurathugana á Hólaheiði í Núpasveit . Meðfylgjandi umsókn eru upplýsingar um gerð mastursins og þann búnað sem ætlað er að setja upp á mastrinu . Ennfremur liggur fyrir hnitsett afstöðumynd . Fyrir liggur samþykki eigenda Katastaða , Presthóla og Efri Hóla fyrir mastrinu . Fyrir liggur umsögn Samgöngustofu dags. 16. desember 2019 . Samgöngustofa leggst ekki gegn erindinu , en gerir þá kröfu að mastrið verði merkt sem hindrun til samræmis við " Ákvörðun Samgöngustofu nr. 1 / 2019 um lýsingu og merkingu hindrana sem gætu talist ógn við flugöryggi " . Ennfremur áréttar Samgöngustofa að farið verði að kröfum laga um loftferðir og reglugerða settum á þeim grunni . Lögð er áhersla á að við fyrirhugaða framkvæmd verði tekið tillit til reglugerðar um flugvelli nr. 464 / 2007 og reglugerð nr. 75 / 2016 um kröfur og stjórnsýslumeðferð er varða flugvelli . Loks vekur Samgöngustofa sérstaka athygli á 68. gr. laga nr. 60 / 1998 um loftferðir . Skipulags - og framkvæmdaráð Norðurþings telur að fullnægjandi grein sé gerð fyrir mastrinu í erindi og samþykkir stöðuleyfi fyrir því til eins árs í senn að því gengnu að fylgt verði leiðbeiningum Samgöngustofu gagnvart flugöryggi . 9 . Sýslumaðurinn á Norðurlandi eystra óskar eftir umsögn um rekstrarleyfi Sýslumaðurinn á Norðurlandi eystra óskar eftir umsögn um rekstrarleyfi til handa Elke Christine Wald til sölu gistingar að Vallholtsvegi 9 . Skipulags - og framkvæmdaráð tekur jákvætt í erindið fyrir sitt leyti . 10 . Eigandi að Laugarholti 3 - d óskar eftir að sameina íbúðir í húsinu undir eitt fasteignanúmer . Jóhannes Jóhannesson , eigandi að íbúðarhúsinu að Laugarholti 3 - d óskar eftir að sameina 2 íbúðir í húsinu undir eitt fasteignanúmer . Skipulags - og framkvæmdaráð samþykkir sameiningu íbúðanna . 11 . Búnaður í nýja slökkvistöð á Norðurgarði Þörf er á að kaupa nýja innanstokksmuni í slökkvistöð Norðurþings á Norðurgarði 5 . Fyrir liggja tilboð í búnað sem Slökkvilið Norðurþings óskar eftir í húsnæðið . Byggðaráð samþykkti að veita aukafjárveitingu fyrir fjárhagsárið 2019 allt að 1.200.000 kr . Skipulags - og framkvæmdaráð felur framkvæmda - og þjónustufulltrúa að fjárfesta í húsbúnaði sem hentar innan þess ramma . 12 . Íbúar að Holtagerði 16 óska eftir að klárað verði að ganga frá götunni í samræmi við áætlarnir frá árinu 1972 Fyrir liggur erindi frá íbúum að Holtagerði 16 á Húsavík hvar óskað er eftir að framkvæmdum verði lokið í götunni . Skipulags - og framkvæmdaráð þakka fyrir erindið og ábendinguna . Við endurskoðun næstkomandi sumar á framkvæmdaáætlun fyrir árið 2020 verður erindið tekið fyrir að nýju . 13 . Hverfisráð Raufarhafnar 2019 - 2021 Á fundi byggðaráðs var tekin fyrir fundargerð 11. fundar hverfisráðs Raufarhafnar frá 28. október s.l.Byggðarráð vísar liðum númer 3 , 4 , 6 og 9 til skipulags - og framkvæmdaráðs . 3 ) Viðhald eigna á Raufarhöfn 4 ) Öryggisvöktun með eftirlitsmyndavélum á Raufarhöfn 6 ) Staðan á SR-lóð 9 ) Ósk um lista yfir eignir NÞ á Raufarhöfn ásamt rekstrarkostnað þeirra . Liður 3 - Viðhald eigna á RaufarhöfnTil stendur að fara í viðhald á þaki ráðhússins . Sömuleiðis stendur til að fara í endurbætur á kvennasalerni í Hnitbjörgum . Liður 4 - Öryggisvöktun með eftirlitsmyndavélum á RaufarhöfnByggðaráð hefur þegar falið sveitarstjóra að eiga samtal við embætti lögreglustjórans á Norðurlandi eystra . Liður 6 - Staðan á SR-lóðEnginn nefnd er sértaklega að störfum varðandi SR-lóðina . Fyrir liggur niðurstaða starfshóps sem skilaði niðurstöðum haustið 2018 . Ráðið tekur undir áhyggjur hverfisráðsins varðandi hættu af foktjóni . Liður 9 - Ósk um lista yfir eignir NÞ á Raufarhöfn ásamt rekstrarkostnað þeirra . Skipulags - og framkvæmdaráð felur framkvæmda - og þjónustufulltrúa að taka saman lista yfir eignir á Raufarhöfn og rekstrarkostnað og senda á hverfisráðið 14 . Aðalbraut 23 , viðhald á skrifstofu Norðurþings Raufarhöfn . Fyrir liggur kostnaðarmat vegna fyrirhugaðra viðhaldsframkvæmda á þaki húsnæðis stjórnsýsluhúss að Aðalbraut 23 á Raufarhöfn . Taka þarf ákvörðun um hvort farið verði í þakviðgerð á húsinu og hvaða leið verður valin við þá framkvæmd . Skipulags - og framkvæmdaráð felur framkvæmda - og þjónustufulltrúa að leita tilboða vegna þakskipta á Ráðhúsinu til samræmis við leið eitt í fylgigögnum . Verkið skal framkvæmt á árinu 2020 . 15 . Raufarhöfn Varmadæla - Hnitbjörg Taka þarf ákvörðun um hvort farið verði í kaup og uppsetningu varmadælubúnaðar til kyndingar í Hnitbjörgum , félagasheimilis á Raufarhöfn á árinu 2020 . Skipulags - og framkvæmdaráð samþykkir að fara í framkvæmdina enda fáist styrkur frá Orkusjóði . Taka þarf ákvörðun um hvort farið verði í kaup og uppsetningu varmadælubúnaðar til kyndingar í áhaldahúsi og slökkvistöð á Raufarhöfn á árinu 2020 . Skipulags - og framkvæmdaráð samþykkir að fara í framkvæmdina enda fáist styrkur frá Orkusjóði . Taka þarf ákvörðun um hvort farið verði í kaup og uppsetningu varmadælubúnaðar til kyndingar í íþróttamiðstöð og skólahúsnæði á Raufarhöfn á árinu 2020 . Skipulags - og framkvæmdaráð vísar erindinu til stjórnar Orkuveitu Húsavíkur í von um jákvæð viðbrögð . 19 . Eftirlitsskýrsla Umhverfisstofnunar vegna sorpmóttöku í Víðimóum 3 , Húsavík Fyrir liggja tilboð frá tveimur aðilum vegna niðurtektar á síupokum við sorpmóttökustöð að Víðimóum 3 ásamt hreinsun í tengslum við þá . Skipulags - og framkvæmdaráð felur framkvæmda - og þjónustufulltrúa að kynna verkið og tilboðin fyrir aðildarsveitarfélögum Sorpsamlags Þingeyinga . 20 . Hverfisráð Reykjahverfis 2019 - 2021 María Svanþrúður Jónsdóttir og Hilmar Kári Þráinsson frá Hverfisráði Reykjahverfis mættu á fundinn til að ræða fyrirkomulag snjómoksturs í Reykjahverfi . Undanfarið ár hafa starfsmenn Norðurþings verið að endurskoða þjónustu varðandi snjómokstur í Norðurþingi . Í því felst einnig að hafa meiri yfirsýn yfir snjómokstur í sveitarfélaginu . Útboð varðandi snjómokstur í Reykjahverfi er liður í þessu ferli . Ráðið þakkar hverfisráði erindið og hefur endurbætt útboðslýsingu þannig að þá ættu starfsmenn Norðurþings að geta kallað til aukamokstursþegar þess er þörf á sömu verðum og voru í upphaflegu útboði . Ráðið felur framkvæmda - og þjónustufulltrúa að skoða hvaða heimreiðar gætu fallið undir helmingamokstur hjá Vegagerðinni . Einnig mun ráðið setja verklagsreglur varðandi óskir um snjómokstur og taka málið upp aftur á fyrsta fundi árs 2020 þegar niðurstaða útboðs liggur fyrir . 21 . Umhverfis - og samgöngunefnd : Til umsagnar frumvarp til laga um breytingu á lögum um hollustuhætti og mengunarvarnir , nr. 7 / 1998 , með síðari breytingum ( viðaukar ) . 436. mál